钦定古今图书集成/明伦汇编/氏族典/第333卷 > 刘道怜
## 钦定古今图书集成/明伦汇编/氏族典/第333卷 > 刘道怜

按《宋书长沙景王道怜传》：“道怜，高祖中弟也。义熙元
年，领堂邑太守，戍石头。明年，封新兴县五等侯。江陵
平，以为荆州刺史。高祖受命，封长沙王。永初三年薨。
六子：义欣、义庆、义融、义宗、义宾、义綦、义欣嗣。元嘉十
六年薨，谥曰成。子瑾，字彦瑜，官至太子屯骑校尉，为
元凶所杀。子粲，早夭。粲弟纂，官至步兵校尉。瑾弟祗”，
谋应晋安王子勋为逆，伏诛。祗弟楷，秘书郎，为元凶
所杀。楷弟瞻，与子勋同逆，伏诛。瞻弟韫，谋反，伏诛。韫
弟弼，亦与子勋同逆，伏诛。弼弟鉴，员外散骑侍郎，早
卒。鉴弟勰，字彦龢，吴兴太守。勰弟颢，字彦明，左卫将
军。颢弟述，黄门郎，与从弟秉同逆，伏诛。义融封桂阳
县侯，卒，子觊嗣，为元凶所杀。无子，弟袭以子晃继封谋反，国除。袭字茂德，封临沣县侯。卒，子旻嗣。袭弟彪、
寔并早卒。寔弟爽，海陵太守。义宗幼为高祖所爱，字
曰“伯奴”，赐爵新渝县男。卒，子玠嗣，为元凶所杀。无子，
弟秉以子承继封。秉字彦节，历任为尚书令，与袁粲
谋攻齐王，事觉，与二子承俣并死。秉弟谟，谟弟遐，字
彦道，官吴郡太守。义宾，封新野县侯。卒，子综嗣。卒，子
宪嗣。综弟琨，晋平太守。义綦，封营道县侯。卒，子长猷
嗣。